Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma banaanit



Virallinen lehti nro C 062 , 27/02/1997 s. 0051 - 0052



AFRIKAN, KARIBIAN JA TYYNENMEREN MAIDEN JA EUROOPAN UNIONIN VÄLILLÄ SOLMITUN YLEISSOPIMUKSEN NOJALLA JÄRJESTETTÄVÄ YHTEISKOKOUS (AKT-EU) PÄÄTÖSLAUSELMA () banaanit AKT-EU-yhteiskokous, joka kokoontui Luxemburgissa 23. ja 26. päivän syyskuuta 1996 välisenä aikana, A. palauttaa mieliin banaaneista antamansa päätöslauselman, joka hyväksyttiin Windhoekissa (Namibia) 18. ja 22. päivän maaliskuuta 1996 välisenä aikana pidetyssä XXII kokouksessa, B. palauttaa mieliin AKT-neuvoston Apialla (Länsi-Samoa) 24. ja 26. päivän kesäkuuta välisenä aikana pitämän LXIII kokouksen samasta aiheesta hyväksymät päätöslauselmat, C. painottaa jälleen AKT:n banaaninviennin tärkeyttä kyseisille valtioille ja siitä saatavien tulojen merkitystä niiden sosiotaloudelliselle kehitykselle, D. katsoo, että kaupan tyrehtyminen johtaisi joidenkin valtioiden talouden romahtamiseen, millä olisi tuhoisat seuraukset sosiotaloudelliselle kehitykselle ja poliittiselle vakaudelle, E. palauttaa mieliin AKT:n ja EU:n välisen yleissopimuksen AKT:n kauppasuhteiden parantamisesta EU:hun ja erityisesti banaaneja koskevassa 5 pöytäkirjassa ja IV Lomén sopimuksen liitteessä LXXIV olevan sitoumuksen taata AKT:n tuottajille pääsy heidän perinteisille markkinoilleen ja parantaa niitä olosuhteita, joissa AKT:n hedelmiä tuotetaan ja markkinoidaan unionissa, F. panee merkille, että asetuksella (EY) N:o 404/93 luodussa EU:n banaanijärjestelmässä taataan se, että EU kunnioittaa täysin sitoumuksiaan AKT:n banaaneja tuottaville valtioille banaanien yhteisen markkinajärjestelyn (YMJ) puitteissa, G. on tietoinen EU:n sitoutumisesta tähän järjestelmään sekä ehdotetuista tarkistuksista, joista AKT-ryhmä on antanut harkitsevan kantansa, H. on vakavasti huolestunut komission esityksistä banaanien YMJ:n uudistamiseksi ja siihen liittyvistä markkinoita epätasapainottavista vaaroista, I. katsoo, että yhteisön banaanimarkkinoiden ylituotanto, joka oli huolestuttavalla tasolla jo viime vuonna, on kasvanut edelleen vuoden 1996 ensimmäisen puoliskon aikana, mikä on johtanut hintojen huimaan romahtamiseen, J. valittelee tältä osin komission päätöstä jatkaa vuodelle 1996 tariffikiintiön lisäystä 353 000 tonnilla, joka ovat peräisin dollarin alueelta, ja on pahoillaan siitä, että päätös tehtiin kuulematta yhdenkään unionin AKT-kumppanin kantaa, K. katsoo, että tällä hetkellä Eurooppaan tuotavien banaanimäärien yhteyteen liittyy edelleen petollista toimintaa, L. panee huolestuneena merkille, että AKT:n banaaninviennille unioniin on asetettu enimmäisraja, kun sen sijaan latinalaisen Amerikan viennin on sallittu laajeta korottamalla tariffikiintiötä, mikä on haitannut jopa markkinahintojen kehitystä, M. on huolestunut siitä, että USA, Guatemala, Honduras, Meksiko ja Ecuador ovat tehneet Maailman kauppajärjestössä (WTO) valituksen EU:n banaanijärjestelmästä ja ovat pyytäneet sovitteluryhmää tutkimaan, noudattaako järjestelmä kansainvälisiä kauppasääntöjä, N. on myös huolestunut siitä, että koottuun sovitteluryhmään ei kuulu kehitysmaiden edustajia ja sen voidaan katsoa olevan epäsuosiollinen AKT:ta kohtaan, O. panee merkille, että AKT-valtiot eivät saaneet täysipainoisesti osallistua sovitteluryhmän toimintaan ja näin ollen ne eivät pysty täysin puolustamaan etujaan, P. panee merkille EU:n sitoutumisen järjestelmänsä puolustamiseen WTO:n piirissä ja sen tuen AKT-valtioiden osallistumiselle sovitteluryhmän toimintaan, Q. on huolissaan siitä, että mitään päätöstä ei ole vielä tehty AKT:n pyynnöstä pitää Somalian erityistapausta yhtenä force majeure -tapauksena huolimatta siitä, että sisäiset levottomuudet, jotka ovat haitanneet maan teollisuuden kehitystä, ovat aiheuttaneet maassa vakavia vaikeuksia; 1. Pyytää Euroopan unionin neuvostoa varmistamaan, että yhteisö kunnioittaa velvoitteitaan AKT:ta kohtaan ja noudattaa 5 pöytäkirjassa ja IV Lomén sopimuksen liitteessä LXXIV tekemiään sitoumuksia; harkitsemaan perinpohjaisesti AKT:n asemaa erityisesti seuraavien asioiden osalta muutettaessa asetusta (EY) N:o 404/93: vajaiden toimitusmäärien siirtomahdollisuus; force majeure -säännös; muiden kuin perinteisten määrien vapauttaminen "dollari"-lupavaatimuksista; Windward-saarien erityisasema; erityiskiintiön myöntäminen Ghanalle; ja sen varmistaminen, että mitkään banaanijärjestelmän muutokset eivät vähennä AKT:lle jo taattuja etuja EU:n markkinoilla; 2. Vaatii yhteisön nykyisessä järjestelmässä AKT:n ja unionin banaanintuottajille annettujen takeiden säilyttämistä tulevina vuosina; 3. Suhtautuu erittäin suurella varauksella komission viimeisimpiin ehdotuksiin YMJ:n muuttamiseksi; 4. Vaatii erityisesti sitä, että unionin tuottajille ja AKT:n perinteisille viljelijöille varatut tuontilisenssit säilytetään 30 prosentin tasolla; 5. Katsoo, että unionin laajentumisen yhteydessä tehty tariffikiintiön korotus 353 000 tonnilla on ilmeinen yliarviointi, ja vaatii komissiota leikkaamaan sitä; 6. Pyytää komissiota siirtämään välittömästi tariffikiintiön lisäämistä 353 000 tonnilla vuoteen 1996 koskevan päätöksensä toteuttamista tilanteen selkeyttämiseksi yhteisön banaanimarkkinoilla; 7. Kehottaa komissiota: i) puolustamaan banaanijärjestelmää päättäväisesti WTO:ssa USA:n ja latinalaisen Amerikan valituksista huolimatta; ii) pohtimaan AKT:n pyyntöä pitää Somaliaa force majeure -tapauksena maan köyhien viljelijöiden vaikean aseman helpottamiseksi; 8. Kehottaa AKT-ryhmää osallistumaan täysipainoisesti WTO:n toimintaan, jotta AKT-valtioiden erityisongelmien ja huolenaiheiden tunnustamista ja niiden ymmärtämistä voitaisiin edistää; 9. Pyytää jäsenvaltioita ja komissiota vahvistamaan tullivalvontaa yhteisöön tuotavan banaanimäärän osalta, lopettamaan laittoman tuonnin ja tiivistämään tutkimuksia yhteisön talousarviota vastaan tehtävistä petoksista, joita on esiintynyt banaanin tuonnin yhteydessä; 10. Kehottaa puheenjohtajiaan välittämään tämän päätöslauselman AKT-EU-neuvostolle, komissiolle ja Lomén sopimuksen allekirjoittaneille valtioille.